CELEX: 32011R1112
Language: da
Date: 2011-11-03 00:00:00
Title: Kommissionens gennemførelsesforordning (EU) nr. 1112/2011 af 3. november 2011 om ændring af bilag II til forordning (EU) nr. 206/2010 for så vidt angår oplysningerne vedrørende Paraguay på listen over tredjelande, tredjelandsområder og dele heraf, som er godkendt med hensyn til indførsel af fersk kød til Unionen EØS-relevant tekst

4.11.2011   
            
            
               DA
            
            
               Den Europæiske Unions Tidende
            
            
               L 287/32
            
         KOMMISSIONENS GENNEMFØRELSESFORORDNING (EU) Nr. 1112/2011
   af 3. november 2011
   om ændring af bilag II til forordning (EU) nr. 206/2010 for så vidt angår oplysningerne vedrørende Paraguay på listen over tredjelande, tredjelandsområder og dele heraf, som er godkendt med hensyn til indførsel af fersk kød til Unionen
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, og artikel 8, nr. 1), første afsnit, og
   ud fra følgende betragtninger:
   
               (1)
            
            
               Ved Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (2) fastsættes der krav vedrørende udstedelse af veterinærcertifikater ved indførsel til Unionen af visse sendinger af fersk kød til konsum af hovdyr og dyr af hestefamilien. Det fastsættes, at sådanne sendinger kun må indføres, hvis de kommer fra tredjelande, tredjelandsområder og dele heraf, der er opført på listen i del 1 i bilag II til forordningen.
            
         
               (2)
            
            
               Den 19. september 2011 anmeldte Paraguay et udbrud af mund- og klovesyge til Verdensorganisationen for Dyresundhed (OIE). Udbruddet er sket i distriktet San Pedro og blev den 18. september 2011 bekræftet ved hjælp af laboratorieanalyser (ELISA og EITB).
            
         
               (3)
            
            
               Det er i del 1 i bilag II til forordning (EU) nr. 206/2010 fastsat, at det er tilladt at importere fersk kød fra tamkvæg fra Paraguay.
            
         
               (4)
            
            
               På grund af risikoen for at indføre mund- og klovesyge til Unionen i forbindelse med importen af fersk oksekød fra Paraguay bør en sådan import ikke længere være tilladt. Oplysningerne vedrørende Paraguay i del 1 i bilag II til forordning (EU) nr. 206/2010 bør ændres i overensstemmelse hermed.
            
         
               (5)
            
            
               Forordning (EU) nr. 206/2010 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   I del 1 i bilag II til forordning (EU) nr. 206/2010 affattes oplysningerne vedrørende Paraguay således:
   
      
                  »PY — Paraguay
               
               
                  PY-0
               
               
                  Hele landet
               
               
                  EQU
               
               
                   
               
               
                   
               
               
                   
               
               
                   
               
            
                  PY-1
               
               
                  Hele landet bortset fra den udpegede 15 km brede zone med intensiv overvågning, der strækker sig langs landets ydre grænser
               
               
                  BOV
               
               
                  A
               
               
                  1
               
               
                  18. september 2011
               
               
                  1. august 2008«
               
            
   Artikel 2
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. november 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 73 af 20.3.2010, s. 1.